**Ministerstvo dopravy a výstavby Slovenskej republiky**

ako Riadiaci orgán pre OPII

vydáva

**Zmenu č. 1**

k

**Vyzvaniu č. OPII-89-2.1-NDS-D3KNMP**

**na predloženie žiadosti o NFP pre národný projekt prioritnej osi č. 2 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 2 – Cestná infraštruktúra (TEN-T) |
| **Investičná priorita** | 7i): Podpora multimodálneho jednotného európskeho dopravného priestoru pomocou investícií do TEN-T |
| **Špecifický cieľ** | 2.1 Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov diaľnic a rýchlostných ciest |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Národná diaľničná spoločnosť, a.s. |
| **Projekt/y** | **D3 Žilina (Brodno) – Kysucké Nové Mesto, privádzač** |

Dátum zverejnenia zmeny: **20.10.2022**

Dátum účinnosti zmeny: **21.10.2022**

**CIEĽ ZMENY A PRÁVNY ZÁKLAD**

Cieľom zmeny je zabezpečenie súladu vyzvania so schváleným Zámerom NP: „D3 Žilina (Brodno) – Kysucké Nové Mesto, privádzač“ v RV OPII dňa 7. septembra 2022 a zjednodušenie nastavenia podmienok vyzvania v súlade s aktuálnou riadiacou dokumentáciou OPII.

Riadiaci orgán pre OPII mení vyzvanie v súlade s ustanovením § 58 Osobitné postupy pri poskytovaní príspevku v čase krízovej situácie, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ods. 1 *Poskytovateľ môže vyzvanie pre národný projekt podľa § 26 ods. 3 zmeniť s výnimkou podmienky poskytnutia príspevku podľa § 17 ods. 3 písm. a) a § 17 ods. 4 písm. a). Ustanovenia § 57 ods. 2, 3 a 6 sa použijú primerane; ustanovenia § 17 ods. 6 a 8 a § 26 ods. 2 sa nepoužijú.*

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie
2. Príloha č. 2 PpŽ
3. Príloha č. 1a Formulár ŽoNFP
4. Príloha č. 1b Formulár ŽoNFP – popis
5. Príloha č. 1c Doplňujúce údaje k ŽoNFP
6. ITMS

**ZDÔVODNENIE ZMIEN**

1. Vyzvanie:

* Časť 1.3 Indikatívna výška finančných prostriedkov vyčlenených na vyzvanie (zdroje EÚ) bola znížená v súlade so schváleným Zámerom NP: „D3 Žilina (Brodno) – Kysucké Nové Mesto, privádzač“ v RV OPII dňa 7. septembra 2022.
* Fakultatívne podmienky z dôvodu, že Národná diaľničná spoločnosť, a. s. vznikla 1. februára 2005, zakladateľom spoločnosti je štát, v mene ktorého koná MDV SR, NDS je akciová spoločnosť s majetkovou účasťou štátu, ktorý vlastní 100 % jej akcií a akcionárske práva v mene štátu vykonáva jediný akcionár - MDV SR boli vypustené a to nasledovné:
* PPP č. 2 Podmienka nebyť dlžníkom na daniach, vedených miestne príslušným daňovým úradom;
* PPP č. 3 Podmienka nebyť dlžníkom poistného na zdravotnom poistení;
* PPP č. 4 Podmienka nebyť dlžníkom na sociálnom poistení;
* PPP č. 5 Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii**;**
* PPP č. 9 Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu;
* PPP č. 20 Podmienka oprávnenosti z hľadiska súladu s princípom „znečisťovateľ platí“;
* PPP č. 22 Časová oprávnenosť realizácie projektu.
* PPP č. 6 Podmienka zákazu vedenia výkonu rozhodnutia voči žiadateľovi – úprava znenia v súlade s aktuálnou PpŽ.
* PPP č. 11 Podmienka oprávnenosti aktivít projektu – bola odstránená aktivita D. Projektová príprava.
* PPP č. 24 a 25 boli zlúčené do spoločnej PPP č. 17 Podmienka, že pre stavby dopravnej infraštruktúry je vykonaná rezortná alebo štátna expertíza.
* PPP č. 27 Podmienka, že výdavky projektu sú oprávnené bola odstránená a ustanovenia k oprávnenosti výdavkov boli zapracované do časti 3 vyzvania.
* Formálna úprava – prečíslovanie PPP z dôvodu lepšej prehľadnosti.
* Časť 3 vyzvania – bol doplnený odkaz na metodické usmernenie k fázovaniu.

1. Príloha č. 2 PpŽ

* Zmena PpŽ na aktuálnu verziu V136

1. Príloha č. 1a Formulár ŽoNFP:

* Príloha bola vypustená z dôvodu nadbytočnosti.

1. Príloha č. 1b Formulár ŽoNFP – popis:

* Príloha bola nahradená aktuálnou verziou ako Príloha č. 1a (s ČV o zhode kópie s originálom v ŽoNFP a pod.)

1. Príloha č. 1c Doplňujúce údaje k ŽoNFP:

* Príloha bola nahradená aktuálnou verziou ako Príloha č. 1b

1. ITMS:

* Bola vypustená oprávnené aktivita, merateľný ukazovateľ a oprávnený výdavok viažuci sa na projektovú prípravu.
* Pri podmienke, že žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046) bolo vypustené predloženie ČV (vo formulári ŽoNFP) a doplnené (bez osobitej prílohy).

**ZÁVEREČNÉ USTANOVENIA**

Ostatné dokumenty zverejnené v rámci predmetného vyzvania zostávajú nezmenené.

Zmena vyzvania **sa vzťahuje na žiadosť o NFP predloženú pred dátumom zverejnenia tejto zmeny vyzvania** na RO OPII. RO OPII umožní v prípade potreby doplniť, resp. upraviť ŽoNFP v nadväznosti na túto zmenu vyzvania.